Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 286/04)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Thermenregion“

Referenčna številka: PDO-AT-A0229-AM01

Datum obvestila: 21. februar 2020

OPIS ODOBRENIH SPREMEMB IN RAZLOGI ZANJE

Opis in razlogi

Ker se register vinogradov zdaj upravlja v okviru integriranega administrativnega in kontrolnega sistema, je treba prilagoditi največji donos na hektar.

ENOTNI DOKUMENT

1. Ime proizvoda

Thermenregion

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

Označba porekla „Thermenregion“ se lahko uporablja za vino in kakovostno peneče vino, vendar se za kakovostno peneče vino uporablja v zelo omejenem obsegu. Nadaljnje podrobnosti so navedene v specifikaciji proizvoda.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Ustrezne omejitve pri proizvodnji vin

Pri označbi porekla „Thermenregion“ so dopuščeni vsi enološki postopki, dovoljeni za vino z zaščiteno označbo porekla v skladu z uredbama (EU) 2019/934 in 2019/935, razen obdelave s kalijevim sorbatom in dimetil dikarbonatom. Razkisanje vin je mogoče v skladu z uredbama (EU) 2019/934 in 2019/935. Zvezna ministrica za kmetijstvo, regije in turizem odloči o morebitnem dokisanju glede na vremenske razmere v času rasti. Pogoje za morebitno dokisanje v tem primeru določata uredbi (EU) 2019/934 in 2019/935.

Posebni enološki postopki (vključno z obogatitvijo) izhajajo iz izbrane tradicionalne metode proizvodnje in so opisani v specifikaciji proizvoda.

(b) Največji donosi

10 000 kilogramov grozdja na hektar

6. Razmejeno geografsko območje

Geografsko območje označbe porekla „Thermenregion“ zajema mesto Wiener Neustadt ter politične okraje Baden, Mödling, Neunkirchen in Wiener Neustadt v Spodnji Avstriji.

7. Glavne sorte vinske trte

st. laurent

blauer burgunder – pinot noir

rotgipfler

8. Opis povezave

Vinorodno območje Thermenregion se razteza južno od Dunaja, prek gričevja z najvišjim vrhom Anninger, in se konča južno od Badna. Substrat na tem vinorodnem območju je sestavljen iz težkih, peščenih, ilovnatih in pogosto tudi kamnitih rjavih apnenčastih tal ter apnenčastih prodnatih tal. Razlike med tlemi vinogradov so značilne za to območje. Težka in včasih zelo apnenčasta tla pobočij na severozahodnem delu so zelo primerna za proizvodnjo belega vina, zlasti vin iz tradicionalnih gumpoldskirchenskih sort vinske trte zierfandler, rotgipfler in neuburger. Lahko pa dajo tudi zanimiva vina sort weißburgunder, chardonnay in traminer. Poleg otokov Sooß in Bad Vöslau, kjer se proizvaja rdeče vino, glavno območje proizvodnje zelo kakovostnega rdečega vina vključuje občino Tattendorf in okoliške vinogradniške vasi zaradi njihovih nerodovitnih prodnatih tal. Dunajski gozd ščiti območje Thermenregion pred mrzlimi severnimi vetrovi. Povprečna letna temperatura je skoraj 10 °C, letna količina padavin znaša 650 mm, letna osončenost pa 1 800 ur. Podnebje je zaznamovano s precej mrzlimi zimami in suhimi, vročimi poletji.

Za proizvodno strukturo na vinorodnem območju Thermenregion so značilna družinska vinogradniška gospodarstva, ki večinoma predelujejo grozdje lastne pridelave in pogosto tudi prodajajo neposredno s svojih kmetij. Obstaja močna povezava med velikim obsegom turizma in vinogradniško industrijo. Nekaj velikih vinogradniških gospodarstev (vinskih kleti in zadrug) dopolnjuje družinska gospodarstva.

Vinogradi se skoraj izključno gojijo s sistemom „visoke kulture“ in žičnih brajd.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

odstopanje v zvezi s proizvodnjo na razmejenem geografskem območju.

Opis pogoja:

V skladu z avstrijskim zakonom o vinu se lahko vino z oznako porekla „Thermenregion“ trži le, če ima uradno številko preverjanja kakovosti (Staatliche Prüfnummer). To pravilo se ne uporablja za „Sekt“, „Qualitätsschaumwein“ ali „Hauersekt“. Za pridobitev številke preverjanja kakovosti je treba na vzorcu vsakega vina, namenjenega trženju z označbo porekla „Thermenregion“ (sistematično preverjanje), izvesti analitske in organoleptične preskuse (glej specifikacijo proizvoda).

Povezava do specifikacije proizvoda

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) UL L 9, 11.1.2019, str. 2.